Document ID: 31999D0532

ΑΠΟΦΑΣΗ ΤΗΣ ΕΠΙΤΡΟΠΗΣ
της 14ης Ιουλίου 1999
για την τροποποίηση της απόφασης 97/296/ΕΚ για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή
[κοινοποιηθείσα υπό τον αριθμό Ε(1999) 2065]
(Κείμενο που παρουσιάζει ενδιαφέρον για τον ΕΟΧ)
(1999/532/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών καταλόγων των επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 2 και το άρθρο 7,
Εκτιμώντας:
(1) ότι η απόφαση 97/296/ΕΚ της Επιτροπής(3), όπως τροποποιήθηκε τελευταία από την απόφαση 1999/488/ΕΚ(4), προβλέπει τον κατάλογο χωρών και εδαφών από τα οποία επιτρέπεται η εισαγωγή αλιευτικών προϊόντων για ανθρώπινη διατροφή· ότι στο μέρος Ι του παραρτήματος εμφαίνονται τα ονόματα των χωρών και εδαφών που καλύπτονται από ειδική απόφαση και στο μέρος ΙΙ τα ονόματα εκείνων που καλύπτονται από το άρθρο 2 παράγραφος 2 της απόφασης 95/408/ΕΚ·
(2) ότι οι αποφάσεις της Επιτροπής 1999/526/ΕΚ(5), 1999/527/ΕΚ(6) και 1999/528/ΕΚ(7) θεσπίζουν ειδικούς όρους εισαγωγής για προϊόντα αλιείας και υδατοκαλλιέργειας καταγωγής Υεμένης, Ομάν και Παναμά, αντίστοιχα· ότι η Υεμένη, το Ομάν και ο Παναμάς θα πρέπει, ως εκ τούτου, να προστεθούν στο μέρος Ι του παραρτήματος, στον πίνακα χωρών και εδαφών από τα οποία επιτρέπεται η εισαγωγή αλιευτικών προϊόντων για ανθρώπινη διατροφή·
(3) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της παρούσας απόφασης αντικαθιστά το παράρτημα της απόφασης 97/296/ΕΚ.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 14 Ιουλίου 1999.

Labels: 0
3
5
6